|  |
| --- |
| Polar muzikos premija |
|  
„Polar" premijos iliustracija |
| Įteikiamas už | pasiekimus muzikos srityje |
| Pristato | Stig Anderson Music Award Foundation |
| Vieta | Stokholmas |
| Šalis | Švedija Švedija |
| Atlygis | 1 mln. kronų |
| Pirmasis apdovanojimas | 1992 m. |

**„Polar" muzikos premija** (angl. *Polar Music Prize*) – Švedijos muzikos akademijos tarptautinis apdovanojimas, kurį 1989 m. įsteigė Stig Anderson, geriausiai žinomas kaip švedų popmuzikos žvaigždžių grupės ABBA vadybininkas. Premija kasmet įteikiama vienam šiuolaikinės muzikos ir vienam klasikinės muzikos atstovui. Išimtis buvo padaryta 2001 m. kai buvo apdovanoti trys muzikantai (vienas kompozitorius, vienas šiuolaikinės muzikos atstovas, vienas išradėjas), ir 2003 m. kai premiją gavo tik vienas asmuo. Neatsižvelgiant į tautybę, premija skiriama už reikšmingus pasiekimus muzikoje ir (ar) muzikinėje veikloje arba už laimėjimus, kurie yra labai svarbūs muzikai ar muzikinei veiklai ir sritimis, glaudžiai susijusiomis su muzika. Tikslas yra „įveikti muzikos ribas suburiant žmones iš visų skirtingų muzikos pasaulių". Švedijoje pavadinama „Nobelio muzikos premija".

Laureatams skiriama piniginė premija siekia 1 mln. kronų (~ $120 tūkst.). Ją įteikia Švedijos karalius Karolis XVI Gustavas per apdovanojimų ceremoniją, kasmet birželio mėn. vykstančią Stokholmo koncertų salėje. Premijos teikimą administruoja Stigo Andersono fondas, kurio veikloje dalyvauja Andersono šeimos nariai ir Švedijos kompozitorių ir autorių draugijos (SKAP) atstovai.

Muzikantų, kitų patyrusių muzikos srities atstovų ir Andersono šeimos narių komitetas renka premijos kandidatus iš nominacijų, pateiktų keleto tarptautinių muzikos organizacijų, tokių kaip Europos kompozitorių ir autorių aljansas. Premijos suma surenkama iš paaukojamų lėšų, o ceremoniją finansuoja rėmėjai. 2018 m. birželio mėn. Švedijos radijas pranešė, kad „Polar" premijos organizacija kelerius metus patyrė didelių finansinių nuostolių.

Pirmieji „Polar" premiją 1992 m. gavo britų muzikantas Paul McCartney ir Baltijos šalys. Tarp ankstesnių šios premijos laureatų yra Sting, Bjork, Elton John, Mstislavas Rostropovičius ir kt.

Laureatai
---------

* 1992 Paul McCartney ir Baltijos šalys
* 1993 Dizzy Gillespie ir Vitoldas Liutoslavskis
* 1994 Quincy Jones ir Nikolaus Harnoncourt
* 1995 Elton John ir Mstislavas Rostropovičius
* 1996 Joni Mitchell ir Pierre Boulez
* 1997 Bruce Springsteen ir Eric Ericson
* 1998 Ray Charles ir Ravi Shankar
* 1999 Stevie Wonder ir Iannis Xenakis
* 2000 Bob Dylan ir Isaac Stern
* 2001 Burt Bacharach, Robert Moog ir Karlheinz Stockhausen
* 2002 Miriam Makeba ir Sofija Gubaidulina
* 2003 Keith Jarrett
* 2004 B. B. King ir György Ligeti
* 2005 Gilberto Gil ir Dietrich Fischer-Dieskau
* 2006 Led Zeppelin ir Valerijus Gergijevas
* 2007 Sonny Rollins ir Steve Reich
* 2008 Pink Floyd ir Renée Fleming
* 2009 Peter Gabriel ir José Antonio Abreu
* 2010 Björk ir Ennio Morricone
* 2011 Patti Smith und Kronos Quartet
* 2012 Paul Simon ir Yo-Yo Ma
* 2013 Youssou N’Dour ir Kaija Saariaho
* 2014 Chuck Berry ir Peter Sellars
* 2015 Emmylou Harris ir Evelyn Glennie
* 2016 Max Martin ir Cecilia Bartoli
* 2017 Sting ir Wayne Shorter
* 2018 Metallica ir Afganistano Nacionalinis muzikos institutas

Šaltiniai
---------

1. 1 2 3  „About". Polar Music Prize. Suarchyvuotas originalas 20 spalio 2012. Nuoroda tikrinta 3 sausio 2014.
2. ↑  „Polar Music Prize". Kinnarps. Suarchyvuotas originalas 3 gruodžio 2013. Nuoroda tikrinta 19 liepos 2012. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  Radio, Sveriges. „Polarprisstiftelsen har svårt att hitta sponsorer - Kulturnytt i P1" (švedų). Nuoroda tikrinta 2018-06-14.

Nuorodos
--------

* Oficiali svetainė



|  |  |
| --- | --- |
|  | Šis straipsnis yra tapęs savaitės straipsniu. |